Paġna Dawn it-testi huma disponibbli fuq: Lingwa tal-kawża: l-Ingliż Talba għal deċiżjoni preliminari – Firt-tier Tribunal (Tax Chamber) – Interpretazzjoni tal-Artikoli 49 u 54 TFUE – Libertà ta' stabbiliment – Leġiżlazzjoni fiskali – Taxxa fuq il-kumpanniji – Tnaqqis fiskali – Leġiżlazzjoni nazzjonali li tawtorizza t-trasferiment ta' telf imġarrab minn kumpannija stabbilita fir-Renju Unit u miżmuma minn konsorzju lejn kumpannija stabbilita f'dan l-istess Stat u li tagħmel parti minn grupp ta' kumpanniji, bil-kundizzjoni li jkun hemm konnessjoni bejn dawn iż-żewġ kumpanniji permezz ta' kumpannija ta' konnessjoni li tagħmel parti kemm mill-grupp u kif ukoll mill-konsorzju – Kumpannija ta' konnessjoni li għandha tkun stabbilita fir-Renju Unit jew li għandha teżerċita attività kummerċjali fir-Renju Unit permezz ta' stabbiliment permanenti L-Artikoli 49 TFUE u 54 TFUE għandhom jiġu interpretati fis-sens li jipprekludu leġiżlazzjoni ta' Stat Membru li tirrikonoxxi l-possibbiltà għal kumpannija residenti li tagħmel parti minn grupp li tikseb it-trasferiment ta' telf imġarrab minn kumpannija residenti oħra li tagħmel parti minn konsorzju meta "kumpannija ta' konnessjoni" li tagħmel parti kemm minn dan il-grupp kif ukoll minn dan il-konsorzju tirresjedi wkoll fl-imsemmi Stat Membru, u dan irrispettivament mir-residenza tal-kumpanniji li jżommu huma stess jew permezz ta' kumpanniji intermedjarji l-kapital tal-kumpannija ta' konnessjoni u tal-kumpanniji l-oħrajn affettwati mit-trasferiment ta' telf, filwaqt li din il-leġiżlazzjoni teskludi tali possibbiltà meta l-kumpannija ta' konnessjoni tkun stabbilita fi Stat Membru ieħor. Lingwa tal-proċedura: l-Olandiż L-appell huwa miċħud. Il-Kummissjoni Ewropea hija kkundannata għall-ispejjeż. De Nederlandsche Bank NV għandha tbati l-ispejjeż tagħha. Lingwa tal-kawża: it-Taljan L-Artikoli 4(1), 9 u 11 tad-Direttiva tal-Kunsill 92/43/KEE, tal-21 ta' Mejju 1992, dwar il-konservazzjoni tal-habitat naturali u tal-fawna u l-flora selvaġġa, kif emendata bl-Att li jirrigwarda l-kundizzjonijiet tal-adeżjoni tar-Repubblika Ċeka, ir-Repubblika tal-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika tal-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja u r-Repubblika tas-Slovakkja u l-aġġustamenti għat-trattati li fuqhom hija stabbilita l-Unjoni Ewropea, għandhom jiġu interpretati fis-sens li l-awtoritajiet kompetenti tal-Istati Membri huma fl-obbligu li jipproponu lill-Kummissjoni Ewropea d-deklassifikazzjoni ta' sit inkluż fil-lista tas-siti ta' importanza Komunitarja meta dawn l-awtoritajiet jiġu aditi b'applikazzjoni tal-proprjetarju ta' art inkluża f'dan is-sit li tallega d-deterjorament ambjentali ta' dan tal-aħħar, sakemm din l-applikazzjoni tkun ibbażata fuq il-fatt li, minkejja li jiġu osservati d-dispożizzjonijiet tal-Artikolu 6(2) sa (4) ta' din id-direttiva, kif emendata, l-imsemmi sit ma jkunx jista' definittivament jibqa' jikkontribwixxi għall-konservazzjoni tal-habitats naturali kif ukoll tal-fawna u tal-flora selvaġġa jew għall-istabbiliment tan-netwerk Natura 2000. L-Artikoli 4(1), 9 u 11 tad-Direttiva 92/43, kif emendata bl-Att li jirrigwarda l-kundizzjonijiet tal-adeżjoni tar-Repubblika Ċeka, ir-Repubblika tal-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika tal-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja u r-Repubblika tas-Slovakkja u l-aġġustamenti għat-trattati li fuqhom hija stabbilita l-Unjoni Ewropea, għandhom jiġu interpretati fis-sens li ma jipprekludux leġiżlazzjoni nazzjonali li tagħti biss lill-kollettivitajiet territorjali l-kompetenza li jipproponu l-adattament tal-lista tas-siti ta' importanza Komunitarja u mhux, mill-inqas b'mod sussidjarju fil-każ tan-nuqqas ta' twettiq ta' obbligu ta' dawn il-kollettivitajiet, lill-Istat, sakemm dan l-għoti tal-kompetenzi jiggarantixxi l-applikazzjoni korretta tad-dispożizzjonijiet tal-imsemmija direttiva. Lingwa tal-kawża: il-Ġermaniż Talba għal deċiżjoni preliminari – Bundesgerichtshof – Interpretazzjoni tal-Artikolu 5(3) tar-Regolament tal-Kunsill (KE) Nru 44/2001, tat-22 ta' Diċembru 2000, dwar ġurisdizzjoni u rikonoxximent u eżekuzzjoni ta' sentenzi f'materji ċivili u kummerċjali (ĠU Edizzjoni Speċjali bil-Malti, Kapitolu 19, Vol. 4, p. 42) – Ġurisdizzjoni internazzjonali fil-qasam ta' delitt jew ta' kważi-delitt – Att imwettaq fl-ewwel Stat Membru li jikkonsisti fl-assistenza għal att illeċitu mwettaq fit-territorju tat-tieni Stat Membru – Determinazzjoni tal-post fejn seħħ il-fatt dannuż L-Artikolu 5(3) tar-Regolament tal-Kunsill (KE) Nru 44/2001, tat-22 ta' Diċembru 2000, dwar ġurisdizzjoni u rikonoxximent u eżekuzzjoni ta' sentenzi f'materji ċivili u kummerċjali, għandu jiġi interpretat fis-sens li, fil-każ ta' pluralità ta' awturi preżunti ta' dannu allegat għad-drittijiet ekonomiċi tal-awtur protetti fl-Istat Membru fejn tinsab il-qorti adita, din id-dispożizzjoni ma tippermettix li tiġi stabbilita, abbażi tal-post tal-avveniment kawżali ta' dan id-dannu, il-ġurisdizzjoni ta' qorti li fil-ġurisdizzjoni tagħha dak mill-awturi preżunti mfittex ma aġixxiex, iżda hija tippermetti li tiġi stabbilita l-ġurisdizzjoni ta' din il-qorti skont il-post ta' materjalizzazzjoni tad-dannu allegat bil-kundizzjoni li hemm riskju li dan id-dannu jimmaterjalizza ruħu fil-ġurisdizzjoni tal-qorti adita. F'dan l-aħħar każ, din il-qorti għandha ġurisdizzjoni unikament rigward id-dannu biss li ġie kkawżat fit-territorju tal-Istat Membru fejn hija tinsab. Lingwa tal-kawża: l-Ispanjol Nuqqas ta' Stat li jwettaq obbligu – Ksur tal-Artikoli 34 u 36 TFUE – Għoti ta' awtorizzazzjonijiet għall-vetturi bil-mutur – Leġiżlazzjoni nazzjonali li teħtieġ, sabiex tinkiseb "liċenzja ta' trasport privat addizzjonali", li l-ewwel reġistrazzjoni tal-ewwel vettura tqila tal-flotta ta' impriża ma tkunx saret iktar minn ħames xhur qabel Billi impona, fl-Artikolu 31 tas-sentenza FOM/734/2007, tal-20 ta' Marzu 2007, li tiddefinixxi r-regoli ta' applikazzjoni tal-liġi li tirregola t-trasport fuq l-art fil-qasam ta' liċenzji ta' trasport bit-triq ta' merkanzija, għal vetturi li l-massa massima awtorizzata taqbeż it-3,5 tunnellati, ir-rekwiżit li jgħid li, sabiex tinkiseb liċenzja ta' trasport privat addizzjonali ta' merkanzija, l-ewwel vettura tal-flotta ta' impriża ma għandhiex tkun eqdem minn ħames xhur minn mindu ġiet irreġistrata għall-ewwel darba, ir-Renju ta' Spanja naqas milli jwettaq l-obbligi tiegħu taħt l-Artikolu 34 TFUE. Ir-Renju ta' Spanja huwa kkundannat għall-ispejjeż. Lingwa tal-kawża: il-Ġermaniż L-Artikolu 27(1) tar-Regolament Nru 44/2001 għandu jiġi interpretat fis-sens li, qabel ma tissospendi d-deċiżjoni b'applikazzjoni ta' din id-dispożizzjoni, il-qorti adita fit-tieni lok hija marbuta teżamina jekk, minħabba ksur tal-ġurisdizzjoni esklużiva prevista fil-punt 1 tal-Artikolu 22 ta' dan ir-regolament, deċiżjoni eventwali, fuq il-mertu, tal-qorti adita fl-ewwel lok tiġix rikonoxxuta fl-Istati Membri l-oħra, skont l-Artikolu 35(1) tal-imsemmi regolament. Lingwa tal-kawża: il-Litwan Il-Punt 14 tal-Anness I tad-Direttiva 2005/29/KE tal-Parlament Ewropew u tal-Kunsill, tal-11 ta' Mejju 2005, dwar prattiċi kummerċjali żleali fin-negozju mal-konsumatur fis-suq intern li temenda d-Direttiva tal-Kunsill 84/450/KEE, id-Direttivi 97/7/KE, 98/27/KE u 2002/65/KE tal-Parlament Ewropew u tal-Kunsill, u r-Regolament (KE) Nru 2006/2004 tal-Parlament Ewropew u tal-Kunsill ("Direttiva dwar Prattiċi Kummerċjali Żleali"), għandu jiġi interpretat fis-sens li skema promozzjonali piramidali tikkostitwixxi prattika kummerċjali żleali biss meta tali skema teżiġi mill-konsumatur kontribuzzjoni finanzjarja, irrispettivament mill-ammont tagħha, inkambju għall-opportunità għal dan tal-aħħar li jirċievi kumpens derivat primarjament mill-introduzzjoni ta' konsumaturi oħra fl-iskema minflok mill-bejgħ jew mill-konsum ta' prodotti. Lingwa tal-kawża: it-Taljan Talba għal deċiżjoni preliminari – Consiglio di Stato – Interpretazzjoni tal-Artikolu 4 tar-Regolament tal-Kunsill (KEE) Nru 1191/69, tas-26 ta' Ġunju 1969, dwar azzjoni mill-Istati Membri dwar l-obbligi inerenti fil-kunċett ta' servizz pubbliku fit-trasport bil-ferrovija, bit-triq u bil-passaġġi fuq l-ilma interni (ĠU Edizzjoni Speċjali bil-Malti, Kapitolu 7, Vol. 1, p. 19) – Dritt tal-impriżi privati għal kumpens għall-ispejjeż li jirriżultaw minn obbligu ta' servizz pubbliku – Impriża tat-trasport li ma ppreżentatx quddiem l-awtoritajiet kompetenti applikazzjoni għat-terminazzjoni ta' obbligu ta' servizz pubbliku li jinvolvi żvantaġġi ekonomiċi għaliha – Obbligu li ma huwiex kopert mill-funzjonijiet ta' servizz pubbliku li għandu jitneħħa mill-Istati Membri L-Artikoli 4 u 6 tar-Regolament tal-Kunsill (KEE) Nru 1191/69, tas-26 ta' Ġunju 1969, dwar azzjoni mill-Istati Membri dwar l-obbligi inerenti fil-kunċett ta' servizz pubbliku fit-trasport bil-ferrovija, bit-triq u bil-passaġġi fuq l-ilma interni, kif emendat bir-Regolament tal-Kunsill (KEE) Nru 1893/91, tal-20 ta' Ġunju 1991, għandhom jiġu interpretati fis-sens li, għall-obbligi ta' servizz pubbliku mnissla qabel id-dħul fis-seħħ tal-imsemmi regolament, it-tnissil tad-dritt għal kumpens għal piżijiet finanzjarji li jirriżultaw mit-twettiq ta' tali obbligi huwa suġġett għall-preżentazzjoni ta' applikazzjoni għat-terminazzjoni ta' dawn l-obbligi mill-impriża kkonċernata kif ukoll għal deċiżjoni ta' żamma jew ta' terminazzjoni tal-imsemmija obbligi mill-awtoritajiet kompetenti, meta jiskadu. Minn naħa l-oħra, fir-rigward tal-obbligi ta' servizz pubbliku mnissla wara din id-data, it-tnissil ta' tali dritt għal kumpens ma huwiex suġġett għal dawn l-istess kundizzjonijiet. Lingwa tal-proċedura: il-Franċiż L-appell huwa miċħud. Ir-Repubblika Franċiża hija kkundannata għall-ispejjeż. Lingwa tal-kawża: il-Ġermaniż Talba għal deċiżjoni preliminari – Bundesfinanzhof – Interpretazzjoni tal-Artikolu 2(3) tad-Direttiva tal-Kunsill 2003/96/KE, tas-27 ta' Ottubru 2003, li tirriforma l-istruttura tal-Komunità dwar tassazzjoni fuq prodotti ta' enerġija u elettriku (ĠU Edizzjoni Speċjali bil-Malti, Kapitolu 9, Vol. 1, p. 405) – Tassazzjoni ta' prodotti tal-enerġija minbarra dawk li fir-rigward tagħhom il-livell ta' tassazzjoni huwa speċifikat fid-Direttiva – Kunċetti ta' kombustibbli jew karburant ekwivalenti – Possibbiltà li għal prodott użat bħala kombustibbli tiġi applikata t-tassazzjoni prevista fir-rigward tal-prodott li jkollu l-iktar kompożizzjoni kimika simili meta dan il-prodott ikun suġġett għal tassazzjoni ogħla minn dik prevista għall-kombustibbli minħabba li jista' jintuża bħala karburant Il-kundizzjoni, li tinsab fl-Artikolu 2(3) tad-Direttiva tal-Kunsill 2003/96/KE, tas-27 ta' Ottubru 2003, li tirriforma l-istruttura tal-Komunità dwar tassazzjoni fuq prodotti ta' enerġija u elettriku, li tipprovdi li l-prodotti tal-enerġija li ma humiex dawk li għalihom livell ta' tassazzjoni huwa speċifikat fl-imsemmija direttiva huma ntaxxati skont l-użu tagħhom, bir-rata applikata għall-kombustibbli jew għall-karburant ekwivalenti, għandha tiġi interpretata fis-sens li għandu jiġi ddeterminat, fl-ewwel stadju, jekk il-prodott inkwistjoni huwiex użat bħala kombustibbli jew bħala karburant, qabel ma jiġi identifikat, fit-tieni stadju, għal liema karburant jew għal liema kombustibbli, skont il-każ, li jinsab fit-tabella korrispondenti tal-Anness I ta' din id-direttiva, il-prodott inkwistjoni huwa, minħabba l-użu tiegħu sostitut effettiv, jew, fin-nuqqas ta' dan, liema mill-imsemmija karburanti jew l-imsemmija kombustibbli huwa, minħabba l-karatteristiċi tiegħu u l-għan tiegħu, l-eqreb lejh. Lingwa tal-kawża: l-Ingliż Nuqqas ta' Stat li jwettaq obbligu – Ksur tal-Artikolu 4(3) UE, tal-Artikolu 8 tad-Deċiżjoni tal-Kunsill 2000/597/KE, Euratom, tad-29 ta' Settembru 2000, dwar is-sistema tar-riżorsi tagħhom [proprji] tal-Komunitajiet Ewropej (ĠU Edizzjoni Speċjali bil-Malti, Kapitolu 1, Vol. 3, p. 200) u tal-Artikoli 2, 6, 9, 10 u 11 tar-Regolament tal-Kunsill (KE, Euratom) Nru 1150/2000, tat-22 ta' Mejju 2000, li jimplimenta d-Deċiżjoni 2000/597/KE, kif emendat bir-Regolament tal-Kunsill (KE, Euratom) Nru 2028/2004, tas-16 ta' Novembru 2004 Billi rrifjutat li tqiegħed għad-dispożizzjoni l-ammont ta' GBP 20 061 462.11 korrispondenti għad-dazji dovuti fuq l-importazzjonijiet ta' tewm fl-istat frisk koperti minn informazzjoni tariffarja ristretta żbaljata, ir-Renju Unit tal-Gran Brittanja u l-Irlanda ta' Fuq naqas mill-obbligi tiegħu skont l-Artikolu 8 tad-Deċiżjoni tal-Kunsill 2000/597/KE, Euratom, tad-29 ta' Settembru 2000, dwar is-sistema tar-riżorsi tagħhom [proprji] tal-Komunitajiet Ewropej, u l-Artikoli 2, 6 u 9 sa 11 tar-Regolament tal-Kunsill (KE, Euratom) Nru 1150/2000, tat-22 ta' Mejju 2000, li jimplimenta d-Deċiżjoni 2000/597, kif emendat bir-Regolament tal-Kunsill (KE, Euratom) Nru 2028/2004, tas-16 ta' Novembru 2004. Ir-Renju Unit tal-Gran Brittanja u l-Irlanda ta' Fuq huwa kkundannat għall-ispejjeż. Lingwa tal-kawża: il-Ġermaniż L-Artikolu 4(a) tar-Regolament Delegat tal-Kummissjoni (UE) Nru 1062/2010, tat-28 ta' Settembru 2010, li jissupplimenta d-Direttiva 2010/30/KE tal-Parlament Ewropew u tal-Kunsill fir-rigward tat-tikkett[j]ar enerġetiku għat-televixins, għandu jiġi interpretat fis-sens li l-obbligu għan-negozjanti li jiżguraw li kull televixin, fil-punt tal-bejgħ, juru t-tikketta pprovduta mill-fornituri, skont l-Artikolu 3(1) tal-imsemmi regolament, japplika biss għat-televixins li tqiegħdu fis-suq, jiġifieri trażmessi għall-ewwel darba mill-produttur għad-distribuzzjoni tagħhom fil-katina ta' bejgħ, b'effett mit-30 ta' Novembru 2011. Lingwa tal-kawża: il-Franċiż L-Artikolu 18 tat-Trattat dwar il-Funzjonament tal-Unjoni Ewropea jipprekludi d-dispożizzjonijiet tal-Artikolu L 224-16 tal-Kodiċi għat-traffiku fit-triq? Lingwa tal-kawża: l-Ingliż tikkundanna lir-Repubblika ta' Malta għall-ispejjeż. Il-Kummissjoni hija tal-fehma li Malta naqset milli twettaq l-obbligi tagħha taħt ir-Regolamenti Nru 1408/71 u Nru 883/2004 billi tnaqqas il-pensjonijiet tas-servizz pubbliku miksuba taħt il-leġiżlazzjoni ta' Stat Membru ieħor mill-pensjoni tax-xjuħija statutorja Maltija. Il-Kummissjoni tqis li l-iskemi tal-pensjoni tas-servizz pubbliku tar-Renju Unit huma bbażati fuq leġiżlazzjoni u għalhekk jaqgħu fil-kamp ta' applikazzjoni tar-regolamenti msemmija. Dawn ir-regolamenti jipprojbixxu li pensjoni tax-xjuħija Maltija titnaqqas bl-ammont ta' pensjoni tas-servizz pubbliku tar-Renju Unit. Ma ġiet konkluża ebda konvenzjoni dwar il-pensjonijiet tas-servizz pubbliku tar-Renju Unit bejn dan tal-aħħar u Malta u ebda anness tar-Regolamenti Nru 1408/71 u Nru 883/2004 ma fih entrata li tikkonċerna lil Malta, b'tali mod li ma humiex issodisfatti l-kundizzjonijiet stabbiliti minn dawn ir-regolamenti sabiex ikunu jistgħu jibqgħu jiġu applikati konvenzjonijiet dwar sigurtà soċjali. Peress li l-iskemi tal-pensjoni tas-servizz pubbliku tar-Renju Unit jaqgħu fil-kamp ta' applikazzjoni ta' dawn ir-regolamenti, l-Artikolu 46b(1) tar-Regolament Nru 1408/71 u l-Artikolu 54(1) tar-Regolament Nru 883/2004 jipprojbixxu l-applikazzjoni ta' regola antikumulu prevista fil-liġi nazzjonali bħalma huwa l-Artikolu 56 tal-Att dwar is-Sigurtà Soċjali ta' Malta. Lingwa tal-kawża: il-Ġermaniż Skont liema metodu ta' kalkolu għandu jiġi kkalkolat it-tnaqqis (parzjali) tat-taxxa tal-input imħallsa minn kumpannija holding fir-rigward ta' provvisti marbuta mal-akkwist ta' kapital maħsub sabiex jinxtraw ishma f'kumpanniji sussidjarji meta l-kumpannija holding tipprovdi sussegwentement lil dawn il-kumpanniji (kif previst minn qabel) diversi provvisti suġġetti għat-taxxa? Fil-każ li t-tieni domanda tingħata risposta fl-affermattiv, persuna taxxabbli tista' tinvoka direttament it-tieni subparagrafu tal-Artikolu 4(4) tas-Sitt Direttiva tal-Kunsill 77/388/KEE, tas-17 ta' Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ? Lingwa tal-kawża: il-Ġermaniż Skont liema metodu ta' kalkolu għandu jiġi kkalkolat it-tnaqqis (parzjali) tat-taxxa tal-input imħallsa minn kumpannija holding fir-rigward ta' provvisti marbuta mal-akkwist ta' kapital maħsub sabiex jinxtraw ishma f'kumpanniji sussidjarji meta l-kumpannija holding tipprovdi sussegwentement lil dawn il-kumpanniji (kif previst minn qabel) diversi provvisti suġġetti għat-taxxa? Fil-każ li t-tieni domanda tingħata risposta fl-affermattiv, persuna taxxabbli tista' tinvoka direttament it-tieni subparagrafu tal-Artikolu 4(4) tas-Sitt Direttiva tal-Kunsill 77/388/KEE, tas-17 ta' Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ? Lingwa tal-kawża: il-Ġermaniż Fil-każ li l-ewwel domanda teħtieġ risposta pożittiva, huwa importanti għall-finijiet tal-evalwazzjoni li jkun magħruf minn min (kumpannija tal-ajru, operatur tal-ajruport, etc) ġie inkarigat it-terz? Lingwa tal-kawża: l-Ispanjol Lingwa tal-kawża: il-Litwan Il-persuna li, skont id-deskrizzjoni tal-post, għandha d-dritt li tippjana, tikkoordina u tissorvelja parti mill-attività tal-istituzzjoni ta' kreditu jew l-eżekuzzjoni ta' funzjoni, u mhux l-attività tal-istituzzjoni ta' kreditu fl-intier tagħha, iżda li madankollu ma għandhiex il-possibbiltà li tagħti istruzzjonijiet jew li tieħu deċiżjonijiet li jorbtu lil persuni oħra, tista' tiġi rikonoxxuta bħala amministratur tal-istituzzjoni ta' kreditu jew bħala persuna oħra msemmija fil-punt 7 tal-Anness I tad-direttiva? Il-kontenut tal-parti tal-attività speċifika jew tal-funzjoni partikolari tal-istituzzjoni ta' kreditu huwa rilevanti għal dan l-għan? Il-punt 7 tal-Anness I tad-direttiva għandu jiġi interpretat fis-sens li l-Istati Membri jistgħu jirrifjutaw il-ħlas tal-kumpens garantit lil persuna li, skont l-obbligi u d-drittijiet indikati fid-deskrizzjoni tal-post, ma tistax tiġi rrikonoxxuta bħala amministratur, iżda li kellha fil-fatt influwenza sinjifikattiva fuq id-deċiżjonijiet importanti tal-amministraturi jew tal-membri personalment responsabbli għall-istituzzjoni ta' kreditu? F'dan il-kuntest, jeħtieġ li tittieħed inkunsiderazzjoni l-influwenza informali li tirriżulta mill-awtorità tal-persuna, mill-kapaċità tagħha u mill-konoxxenzi tagħha marbuta mal-attività tal-istituzzjoni ta' kreditu? Lingwa tal-kawża: l-Olandiż Lingwa tal-kawża: il-Franċiż tikkonstata li, billi żamm regoli li jirrifjutaw lill-persuni taxxabbli mhux residenti, li d-dħul tagħhom huwa esklużivament jew kważi esklużivament miksub fil-Belġju (reġjun tal-Wallonie), il-benefiċċju ta' tnaqqis ta' taxxa fuq it-taxxa ta' persuni fiżiċi mogħti lill-persuni taxxabbli residenti abitanti tar-reġjun tal-Wallonie skont id-digriet tat-3 ta' April 2009 li jistabbilixxi l-Fond tal-Investiment ta' Wallonie u li jipprovdi tnaqqis tat-taxxa ta' persuni fiżiċi f'każ ta' sottoskrizzjoni ta' azzjonijiet jew ta' obbligi tal-Fond, ir-Renju tal-Belġju naqas milli jwettaq l-obbligi tiegħu taħt l-Artikolu 45 tat-Trattat dwar il-Funzjonament tal-Unjoni Ewropea u taħt l-Artikolu 28 tal-Ftehim dwar iż-Żona Ekonomika Ewropea, tikkundanna lir-Renju tal-Belġju għall-ispejjeż. Lingwa tal-kawża: il-Ġermaniż qieset, bħala prinċipju, li d-dispożizzjonijiet tad-Direttiva SEA ma jagħtu ebda drittijiet suġġettivi u b'hekk eskludiet kompletament id-dritt tal-individwu kkonċernat għal rimedju ġudizzjarju (Artikolu 113(1) tal-Kodiċi ta' proċedura amministrattiva); illimitat l-annullament ta' deċiżjonijiet abbażi ta' difetti proċedurali għall-assenza totali tal-istima tal-effetti ta' proġetti fuq l-ambjent meħtieġa (stima ambjentali) jew l-assenza ta' eżami preliminari meħtieġ (Artikolu 4(1) tal-Liġi dwar ir-rimedji legali fil-qasam tal-ambjent – iktar 'il quddiem l-"UmwRG") u għall-każijiet li fihom ir-rikorrenti turi li d-difett proċedurali wassal għar-riżultat tad-deċiżjoni (Artikolu 46 tal-Liġi dwar il-proċedura amministrattiva, Verwaltungsverfahrensgesetz – iktar 'il quddiem il-"VwVfG") u l-pożizzjoni legali tar-rikorrenti ġiet affettwata; illimitat, fil-proċeduri li nbdew qabel il-25 ta' Ġunju 2005 u li ntemmu qabel it-12 ta' Mejju 2011, il-portata tal-istħarriġ ġudizzjarju ta' appelli mill-assoċjazzjonijiet ambjentali għal dispożizzjonijiet li jikkonferixxu drittijiet fuq l-individwi (Artikolu 2(1) tal-Liġi dwar rimedji fil-qasam tal-ambjent, verżjoni preċedenti, flimkien mal-Artikolu 5(1) tal-UmwRG); eskludiet, b'mod ġenerali, mill-kamp ta' applikazzjoni tal-UmwRG, il-proċeduri amministrattivi li nbdew qabel il-25 ta' Ġunju 2005 (Artikolu 5(1) tal-UmwRG). Insostenn tar-rikors, ġew essenzjalment invokati il-motivi segwenti: Ir-Repubblika tal-Ġermanja llimitat il-protezzjoni legali tal-individwi fir-rigward tal-istħarriġ ġudizzjarju għall-osservanza tar-regoli li jikkonferixxu drittijiet suġġettivi fis-sens tat-teorija ta' protezzjoni standard. Limiti oħra jikkonċernaw kemm il-protezzjoni legali tal-individwi kif ukoll tal-assoċjazzjonijiet. B'dan il-mod, l-UmwRG tippermetti l-annullament ta' deċiżjonijiet ta' permessi biss fl-assenza tal-evalwazzjoni tal-effetti fuq l-ambjent, iżda mhux meta dawn jingħataw b'mod żbaljat. Barra minn hekk, f'kontestazzjoni minn individwi, il-Ġermanja tipprovdi l-possibbiltà ta' annullament ta' deċiżjoni dwar evalwazzjoni tal-effetti fuq l-ambjent preċeduralment illegali biss jekk ir-rikorrent juri b'mod konkret li fin-nuqqas ta' tali difett proċedurali d-deċiżjoni kienet tkun differenti u d-difett proċedurali jaffettwa l-pożizzjoni legali sostantiva li għaliha r-rikorrent huwa intitolat. Barra minn hekk, oġġezzjonijiet minn assoċjazzjonijiet fi proċeduri ġudizzjarji huma preklużi sa fejn dawn ma jkunux ġew invokati fil-proċeduri amministrattivi. Finalment, il-qafas ġdid tal-UmwRG u l-ġurisprudenza Ġermaniża rilevanti għadhom ma jissodisfawx, f'aspetti kruċjali, ir-rekwiżiti tad-Direttiva SEA, kif ippreċiżati mill-Qorti tal-Ġustizzja fis-sentenzi "Trianel" u "Altrip". Barra minn hekk, l-UmwRG teskludi mill-kamp ta' applikazzjoni tagħha proċeduri li nbdew qabel ma d-Direttiva daħlet fis-seħħ. Dawn il-limitazzjonijiet sinjifikattivi, meqjusa flimkien, jikkontradixxu l-għan tad-Direttiva SEA li tingħata protezzjoni legali addizzjonali skont l-Artikolu 9(2) u (3) tal-Konvenzjoni ta' Aarhus. Lingwa tal-kawża: il-Bulgaru tikkonstata li, billi approvat il-proġetti AES Geo Enerdzhi OOD, Uindteh OOD, Brestiom OOD, Disib OOD, Eko Enerdzhi OOD u Longman investmănt OOD fit-territorju taż-żona importanti għall-konservazzjoni tal-għasafar "Kaliakra", li ma ġietx ikklassifikata bħala żona ta' protezzjoni speċjali, meta kien imissha ġiet hekk ikklassifikata, ir-Repubblika tal-Bulgarija naqset milli twettaq l-obbligi tagħha taħt l-Artikolu 4(4) tad-Direttiva 2009/147/KE, kif interpretata mill-Qorti tal-Ġustizzja fil-Kawżi C-96/98 u C-374/98. tikkundanna lir-Repubblika tal-Bulgarija għall-ispejjeż. Ir-Repubblika tal-Bulgarija ma kklassifikatx it-territorju taż-żona ta' protezzjoni speċjali "Kaliakra" sal-limiti taż-żona importanti għall-konservazzjoni tal-għasafar "Kaliakra", bi ksur tad-Direttiva dwar l-għasafar. Billi approvat sensiela sħiħa ta' proġetti ta' attivitajiet ekonomiċi fiż-żona ta' protezzjoni speċjali "Kaliakra", fiż-żona ta' protezzjoni speċjali "Belite skali" u fit-territorju tas-sit ta' importanza Komunitarja "Kompleks Kaliakra", ir-Repubblika tal-Bulgarija kisret id-Direttiva dwar l-għasafar, id-Direttiva dwar il-habitats u d-Direttiva dwar l-istima tal-effetti fuq l-ambjent, minħabba li ppermettiet id-distruzzjoni jew id-deterjorament kunsiderevoli tal-istat tal-habitats ta' prijorità uniċi u tal-habitats tal-ispeċi, kif ukoll it-tfixkil ta' dawn tal-aħħar, mingħajr ma ħadet inkunsiderazzjoni l-effett kumulattiv ta' numru kbir ta' proġetti. Lingwa tal-kawża: il-Bulgaru tikkundanna lir-Repubblika tal-Bulgarija għall-ispejjeż. Fir-risposti għall-opinjoni motivata (l-aħħar risposti huma ddatati s-16 ta' Lulju 2013 u l-10 ta' Frar 2014) l-awtoritajiet nazzjonali Bulgari jammettu li, sad-data rilevanti, kien għad hemm, fir-Repubblika tal-Bulgarija, iktar minn 100 landfill operattivi li ma kinux konformi mar-rekwiżiti stabbilti fl-Artikolu 14 tad-Direttiva 1999/31/KE. Għaldaqstant, il-Kummissjoni tqis neċessarju li tippreżenta dan ir-rikors quddiem il-Qorti tal-Ġustizzja tal-Unjoni Ewropea sabiex din tiddikjara li r-Repubblika tal-Bulgarija naqset milli twettaq l-obbligi tagħha taħt dan l-artikolu. Lingwa tal-kawża: il-Latvjan tiddeċiedi li l-funzjonijiet tan-nutar, kif inhuma attwalment irregolati fl-ordinament ġuridiku Latvjan, ma jistgħux jiġu kkunsidrati bħala li jikkostitwixxu eżerċizzju tal-awtorità pubblika tal-Istat Membru, fis-sens tal-eċċezzjoni stipulata fl-ewwel paragrafu tal-Artikolu 51 tat-Trattat dwar il-Funzjonament tal-Unjoni Ewropea, u, konsegwentement, tiddikjara li l-leġiżlazzjoni tar-Repubblika tal-Latvja, sa fejn fil-kuntest ta' ħatra bħala nutar timponi r-rekwiżit tan-nazzjonalità, tistabbilixxi diskriminazzjoni minħabba n-nazzjonalità pprojbita mill-Artikolu 49 tat-Trattat. tiddikjara li, billi ssuġġettat il-ħatra bħala nutar għar-rekwiżit tan-nazzjonalità, ir-Repubblika tal-Latvja naqset milli twettaq l-obbligi tagħha taħt l-Artikolu 49 tat-Trattat. tikkundanna lir-Repubblika tal-Latvja għall-ispejjeż. Il-Kummissjoni tallega li l-impożizzjoni tar-rekwiżit tan-nazzjonalità għall-aċċess għall-professjoni ta' nutar hija diskriminatorja u tistabbilixxi restrizzjoni sproporzjonata fuq il-libertà ta' stabbiliment. B'konsegwenza ta' dan ir-Repubblika tal-Latvja naqset milli twettaq l-obbligi tagħha taħt l-Artikolu 49 tat-Trattat dwar il-Funzjonament tal-Unjoni Ewropea. Il-Kummissjoni ssostni li, min-natura tagħhom stess, il-funzjonijiet li l-leġiżlazzjoni Latvjana tatribwixxi lin-nutar ma humiex relatati mal-eżerċizzju tal-awtorità pubblika u li, b'konsegwenza ta' dan, l-impożizzjoni tar-rekwiżit tan-nazzjonalità għall-aċċess għall-professjoni ta' nutar ma tistax tkun iġġustifikata bl-eċċezzjoni prevista fl-Artikolu 51 tat-Trattat dwar il-Funzjonament tal-Unjoni Ewropea. Lingwa tal-kawża: il-Ġermaniż tannulla s-sentenza appellata fl-intier tagħha sa fejn tiċħad it-talbiet tal-appellanti u tilqa' fl-intier tagħhom it-talbiet tal-appellanti li saru fl-ewwel istanza; sussidjarjament, tannulla parzjalment is-sentenza appellata; iktar sussidjarjament, tannulla s-sentenza appellata u tirrinvija l-kawża quddiem il-Qorti Ġenerali; fir-rigward tal-punti hawn fuq, tikkundanna lill-konvenuta għall-ispejjeż. L-appellanti essenzjalment jinvokaw erba' aggravji: Is-sentenza tal-Qorti Ġenerali hija vvizzjata bi żball ta' liġi u għandha tiġi annullata peress li ma tiħux inkunsiderazzjoni l-fatt li, fil-kuntest tal-proċedura dwar il-multi, il-konvenuta kisret id-drittijiet proċedurali fundamentali tar-rikorrenti, bħad-dritt għal smigħ. Billi laqgħet l-evalwazzjoni tal-konvenuta, il-Qorti Ġenerali kisret ukoll il-prinċipju ta' proporzjonalità u l-projbizzjoni ta' evalwazzjoni antiċipata tal-provi. Permezz tas-sentenza tagħha, u peress li kkonfermat id-deċiżjoni tal-konvenuta, il-Qorti Ġenerali barra minn hekk kisret il-prinċipju ta' ċarezza tas-sanzjonijiet u ta' individwalità tal-pieni u tas-sanzjonijiet. Fl-aħħar nett, l-appellanti jsostnu li l-Qorti Ġenerali kkunsidrat, b'mod żbaljat fid-dritt, is-sottomissjonijiet supplimentari tagħhom bħala ġodda, u għaldaqstant inammissibbli, minkejja li huma kienu diġà qajmu tali ilmenti fir-rikors tagħhom. Lingwa tal-kawża: l-Ispanjol Eżistenza tal-interess dirett – ksur tal-Artikolu 263 TFUE Lingwa tal-kawża: l-Ingliż Ir-rikors huwa miċħud. ABN Amro Group NV hija kkundannata għall-ispejjeż. Lingwa tal-kawża: l-Ingliż Il-kumplament tar-rikors huwa miċħud. Kull parti għandha tbati l-ispejjeż tagħha stess. Lingwa tal-kawża: l-Ingliż Rikors ippreżentat kontra d-Deċiżjoni tar-Raba' Bord tal-Appell tal-UASI, tas-16 ta' Ottubru 2012 (Każ R 2327/2011-4), dwar proċedimenti ta' oppożizzjoni bejn Derby Cycle Werke GmbH u Sofia Golam. Ir-rikors huwa miċħud. Sofia Golam hija kkundannata għall-ispejjeż. Lingwa tal-kawża: l-Ingliż Ma hemmx lok li tingħata deċiżjoni dwar ir-rikors. Il-Kummissjoni Ewropea hija kkundannata għall-ispejjeż tagħha, kif ukoll għal dawk ta' Frucona Košice a.s. St. Nicolaus – trade a.s. għandha tbati l-ispejjeż tagħha. Lingwa tal-kawża: l-Ispanjol Talba għall-annullament tad-deċiżjoni tal-Kummissjoni, tat-23 ta' Settembru 2001, li tirrifjuta li tagħti lir-rikorrenti l-aċċess għal ċerti dokumenti li jikkonċernaw l-approvazzjoni tal-proġett ta' bini ta' port fi Granadilla (Tenerife, Spanja), trażmessi mill-awtoritajiet Spanjoli lill-Kummissjoni fil-kuntest tal-applikazzjoni tad-Direttiva tal-Kunsill 92/43/KEE, tal-21 ta' Mejju 1992, dwar il-konservazzjoni tal-habitat naturali u tal-fawna u l-flora selvaġġa (ĠU Edizzjoni Speċjali bil-Malti, Kapitolu 15, Vol. Ir-rikors huwa miċħud. Ecologistas en Acción-CODA għandha tbati l-ispejjeż tagħha stess kif ukoll dawk sostnuti mill-Kummissjoni Ewropea. Ir-Renju ta' Spanja għandu jbati l-ispejjeż tiegħu stess. Lingwa tal-kawża: l-Ingliż Ir-rikors huwa miċħud. Pesticide Action Network Europe (PAN Europe) għandha tbati l-ispejjeż tagħha kif ukoll dawk tal-Kummissjoni Ewropea. Lingwa tal-kawża: it-Taljan Rikors għad-danni intiż li jinkiseb kumpens għad-dannu li r-rikorrent bata minħabba l-adozzjoni tad-Deċiżjoni tal-Parlament tal-24 ta' Mejju 2007 dwar il-verifika tal-kredenzjali tiegħu u li ġiet annullata b'sentenza tal-Qorti tal-Ġustizzja fit-30 ta' April 2009, L-Italja u Donnici vs Il-Parlament (C-393/07 u C-9/08, Ġabra p. I-3679) Ir-rikors huwa miċħud. Beniamino Donnici huwa kkundannat għall-ispejjeż marbutin ma' din il-proċedura. Lingwa tal-kawża: l-Ingliż Talba għall-annullament tad-deċiżjoni inkluża fl-ittra tal-Kummissjoni tad-29 ta' Novembru 2012 dwar ilment indirizzat mir-rikorrenti dwar l-eżistenza ta' għajnuna mill-Istat allegatament mogħtija mill-awtoritajiet Griegi lil OPAP. Ir-rikors huwa miċħud bħala inammissibbli. Il-Club Hotel Loutraki AE, Vivere Entertainment AE, Theros International Gaming, Inc., Elliniko Casino Kerkyras, Casino Rodos u Porto Carras AE huma kkundannati għall-ispejjeż rispettivi tagħhom kif ukoll għal dawk esposti mill-Kummissjoni Ewropea u mill-Organismos Prognostikon Agonon Podosfairou AE (OPAP). Ir-Repubblika Ellenika għandha tbati l-ispejjeż rispettivi tagħha. Lingwa tal-kawża: l-Ingliż Talba għal annullament tad-Deċiżjoni tal-Kummissjoni C (2013) 1053 finali, tat-22 ta' Frar 2013, dwar l-għajnuna mill-Istat SA.35382 (2013/N) – Renju tal-Pajjiżi l-Baxxi – Salvataġġ ta' SNS Reaal 2013. Ir-rikors huwa miċħud bħala manifestament inammissibbli. Stefania Adorisio u t-363 rikorrent l-oħra li isimhom jidher fl-anness, huma kkundannati għall-ispejjeż. Lingwa tal-kawża: il-Franċiż tannulla s-sentenza tat-Tribunal għas-Servizz Pubbliku tal-Unjoni Ewropea tal-11 ta' Diċembru 2013 fil-Kawża F-15/10; konsegwentement, tilqa' t-talbiet imressqa mill-appellanti fl-ewwel istanza u, għaldaqstant, tannulla d-dikjarazzjonijiet tas-salarju ta' Ġunju 2009 sa fejn dawn id-dikjarazzjonijiet jikkostitwixxu l-ewwel implementazzjoni, fil-konfront tal-appellanti, tar-riforma tal-iskema ta' pensjonijiet deċiża mill-Kunsill Regolatorju fl-4 ta' Mejju 2009, u tannulla, fl-istess sens, id-dikjarazzjonijiet tas-salarju sussegwenti kollha kif ukoll id-dikjarazzjonijiet tal-pensjoni futuri; sa fejn ikun hemm bżonn, tannulla d-deċiżjonijiet li jiċħdu t-talbiet għal eżami mill-ġdid ("administrative review") u l-ilmenti interni ("grievance procedure"), deċiżjonijiet tat-28 ta' Awwissu u tas-17 ta' Diċembru 2009, rispettivament; għaldaqstant, tikkundanna lill-appellat iħallas id-differenza fir-remunerazzjoni u fil-pensjoni li tirriżulta mid-deċiżjoni ċċitata iktar 'il fuq tal-Kunsill Regolatorju tal-4 ta' Mejju 2009 meta mqabbla mal-iskema ta' pensjoni preċedenti; din id-differenza fir-remunerazzjoni u fil-pensjoni għandha tiżdied bl-interessi moratorji li jiddekorru mill-15 ta' Ġunju 2009 u, sussegwentement, fil-15 ta' kull xahar, sakemm jitħallsu kompletament, interessi li għandhom ikunu ffissati bir-rata tal-BĊE miżjuda bi 3 punti, tikkundannta lill-BĊE għall-ispejjeż kollha; tikkundanna lill-appellat għall-ispejjeż kollha taż-żewġ istanzi. Insostenn tal-appell tagħhom, l-appellanti jinvokaw tmien aggravji. L-ewwel aggravju, ibbażat fuq ksur tal-Artikolu 6.8 tal-Anness III tal-Kundizzjonijiet tal-Impjieg, ksur tal-prinċipji ta' legalità u ta' ċertezza legali u ksur tal-Artikolu 35(1)(e) tar-Regoli tal-Proċedura tat-Tribunal għas-Servizz Pubbliku. Ir-raba' aggravju, ibbażat fuq ksur tal-Artiolu 6.3 tal-pjan tal-pensjoni, ksur tal-istħarriġ tal-motivi tad-deċiżjoni tal-4 ta' Mejju 2009, żnaturament tal-proċess u ksur tal-prinċipju ta' ġestjoni finanzjarja tajba. Il-ħames aggravju, ibbażat fuq ksur tal-istħarriġ tal-iżball manifest ta' evalwazzjoni u żnaturament tal-proċess. Is-sitt aggravju, ibbażat fuq ksur tal-prinċipju ta' proporzjonalità, ksur tal-obbligu ta' motivazzjoni, żnaturament tal-proċess u ksur tal-provi. It-tmien aggravju, ibbażat fuq ksur tad-drittijiet kweżiti. Lingwa tal-kawża: il-Franċiż tannulla b'mod integrali s-sentenza appellata, mogħtija fil-11 ta' Diċembru 2013 mit-Tribunal għas-Servizz Pubbliku tal-Unjoni Ewropea f'sessjoni plenarja, innotifikata b'faks tal-11 ta' Diċembru 2013, li permezz tagħha kien ġie miċħud ir-rikors ippreżentat mill-appellanti, bid-data tat-8 ta' Novembru; billi tinvoka l-mertu tar-rikors ippreżentat mill-appellanti quddiem it-Tribunal għas-Servizz Pubbliku, tiddikjarah fondat u konsegwentement, tannulla d-deċiżjonijiet li kienu s-suġġett tiegħu; tikkundanna lill-konvenuta għall-ispejjeż, skont l-Artikolu 87(2) tar-Regoli tal-Proċeduri, inklużi l-ispejjeż indispensabbli li saru għall-finijiet tal-proċedura, u b'mod partikolari l-ispejjeż tal-ivvjaġġar u tal-akkomodazzjoni, kif ukoll ir-remunerazzjoni tal-avukati, skont l-Artikolu 91(b) tar-Regoli tal-Proċeduri. Insostenn tar-rikors, l-appellanti tinvoka żewġ aggravji. L-ewwel aggravju bbażat fuq ksur tal-Artikolu 11(2) tal-Anness VIII tar-Regolamenti tal-Persunal tal-Unjoni Ewropea u tal-Artikolu 26(1) u (4) tal-Anness XIII tal-imsemmija Regolamenti, fuq ksur tad-drittijiet miksuba u ksur tal-prinċipji ta' ċertezza legali u ta' nuqqas ta' retroattività, kif ukoll ta' nuqqas ta' motivazzjoni. it-Tribunal għas-Servizz Pubbliku (TSP) ta effett retroattiv lid-dispożizzjonijiet ġenerali ta' implementazzjoni relattivi għall-Artikoli 11 u 12 tal-Anness VIII tar-Regolamenti tal-Persunal dwar it-trasferiment ta' drittijiet għall-pensjoni adottati fl-2011 billi ddeċieda li, sabiex jiġi ffissat in-numru ta' snin ta' servizz li, skont l-iskema Komunitarja ta' pensjonijiet, jikkorrispondi għall-ekwivalenza attwarjali tad-drittijiet għall-pensjoni tal-appellanti taħt l-iskema Belġjana ta' pensjonijiet, l-Awtorità tal-Ħatra setgħet tapplika, b'mod validu, id-dispożizzjonijiet ġenerali ta' implementazzjoni tal-2011 minħabba li meta daħlu fis-seħħ dawn id-dispożizzjonijiet, l-appellanti ma setgħetx tinsab f'sitwazzjoni "kompletament ikkostitwita" taħt is-sistema tad-dispożizzjonijiet ġenerali ta' implementazzjoni tal-2004, billi ma aċċettatx il-proposta ta' kalkolu li kienet ġiet preċedentement sottomessa lilha, u dan minkejja li l-applikazzjoni għat-trasferiment tad-drittijiet għall-pensjoni kienet ġiet ippreżentata f'Novembru 2008, li d-drittijiet tal-appellanti kienu għaldaqstant definittivament ċari sa din id-data u li konsegwentement huma kellhom jiġu ddefiniti skont id-dispożizzjonijiet ġenerali ta' implementazzjoni tal-2004; it-TFP ma ġġustifikax legalment l-analiżi tiegħu u ma spjegax għal liema raġuni id-dispożizzjonijiet tar-Regolament tal-Persunal invokati mill-appellanti fir-rikors tagħha fl-ewwel istanza u l-prinċipji stabbiliti fihom kellhom jiġu miċħuda f'dan il-każ. it-TFP ddeċieda, b'mod żbaljat, li s-sitwazzjoni tal-appellanti ma kinitx kompletament ikkostitwita taħt is-sistema tad-dispożizzjonijiet ġenerali ta' implementazzjoni tal-2004 meta daħlu fis-seħħ id-dispożizzjonijiet ġenerali ta' implementazzjoni tal-2011, peress li l-appellanti "la kienet aċċettat u lanqas irrifjutat formalment" il-proposta tal-kalkolu li kienet saritilha fid-29 ta' Ġunju 2010, minkejja li din il-proposta ta' kalkolu kienet tikkostitwixxi deċiżjoni amministrattiva reali, li taffettwa b'mod definittiv id-drittijiet tal-appellanti; l-amministrazzjoni ma setgħetx iktar tirrestrinġi, b'mod unilaterali, id-drittijiet li kienu rriżultaw mill-proposta ta' kalkolu li kienet legalment vinkolanti għaliha; it-TFP kiser il-prinċipju li n-natura definittiva u vinkolanti ta' deċiżjoni unilaterali tal-Kummissjoni ma tiddependix mill-kunsens tad-destinatarja tagħha. Lingwa tal-kawża: il-Franċiż tirrikonoxxi r-responsabbiltà tas-SEAE għad-dannu subit mir-rikorrenti bejn Ottubru 2001 u llum minħabba l-aġir illegali tad-Delegazzjoni tal-Unjoni fil-Kajr u tas-SEAE; konsegwentement: prinċipalment, tagħti lil R. Chart is-somma ta' EUR 509 283,88 (ħames mija u disat elef mitejn u tlieta u tmenin Ewro u tmienja u tmenin ċenteżmu) bħala kumpens għad-danni subiti, bla ħsara għal żieda fil-mori tal-kawża; sussidjarjament, tagħti lil R. Chart is-somma ta' EUR 380 063,81 (tlett mija u tmenin elf, sitta-u-tletin Ewro, wieħed-u-tmenin ċenteżmu) bħala kumpens għad-danni subiti mit-30 ta' Ottubru, bla ħsara għal żieda fil-mori tal-kawża; tikkundanna lill-konvenut għall-ispejjeż. Ir-rikorrenti, ex membru tal-persunal lokali mad-delegazzjoni tal-Unjoni Ewropea fl-Eġittu, titlob il-kumpens għal dannu li hija subiet wara aġir illegali tal-amministrazzjoni Ewropea li jikkonsisti fin-nuqqas ta' din tal-aħħar milli tagħti ċertifikat ta' tmiem ta' servizz fir-rigward tar-rikorrenti lis-servizzi tas-sigurtà soċjali tal-amministrazzjoni Eġizzjana wara r-riżenja tagħha. Minħabba dan il-fatt, ir-rikorrenti ma tistax terġa' tibda taħdem fl-Eġittu. Fir-rigward tal-aġir illegali li bih huwa akkużat il-konvenut, ir-rikorrenti tinvoka erba' motivi bbażati fuq ksur tal-prinċipju ta' amministrazzjoni tajba, ksur tal-prinċipju ta' terminu raġonevoli, ksur tad-dritt Eġizzjan applikabbli u ksur tad-dritt għal ħajja privata. Ir-rikorrenti ssostni li n-nuqqas ta' azzjoni tal-konvenut qed jikkawżalha dannu serju u titlob kumpens kemm għad-dannu materjali kif ukoll għad-dannu morali. Lingwa tal-kawża: l-Ingliż tordna lill-konvenuti li jikkumpensaw lir-rikorrent taħt l-Artikolu 268 TFUE. Ir-rikorrenti ssostni li l-konvenuti kkawżawlu li jiċċaħħad mill-flus fil-kont tiegħu minħabba li wasslu għall-impożizzjoni prematura tal-għodda tar-rikapitalizzazzjoni fuq il-kont tiegħu mal-bank tiegħu bħala parti mill-kundizzjonijiet marbuta mal-assistenza finanzjarja mogħtija lil Ċipru fis-26 ta' April 2013 skont l-Artikolu 13 tat-Trattat ta' Mekkaniżmu Ewropew ta' Stabbiltà tal-2012 kif ġej: a) il-konvenuti "manifestament u serjament eċċedew il-limiti" tas-setgħa tagħhom bħala istituzzjonijiet tal-Unjoni taħt l-Artikolu 136(3) TFUE; b) ċedew illegalment il-kontroll effettiv tal-funzjonijiet tagħhom bħala istituzzjonijiet tal-Unjoni; c) wasslu sabiex tiġi approvata l-għajnuna ta' għodda tar-rikapitalizzazzjoni fuq depożiti ma' Bank of Cyprus u ma' Cyprus Popular Bank li ma ma ġewx trasposti fid-dritt tal-Unjoni; d) wasslu għal restrizzjonijiet fuq il-moviment ta' flus li ostakola lid-detenturi ta' kont milli jirtiraw u/jew jittrasferixxi l-fondi tagħhom lil istituzzjonijiet iktar siguri; u e) għamlu dan bi ksur tal-prinċipji ta' ċertezza legali, ta' ugwaljanza u tad-drittijiet tal-bniedem. Lingwa tal-kawża: l-Ingliż tordna lill-konvenuti jikkumpensaw lir-rikorrent skont l-Artikolu 268 TFUE. Ir-rikorrent isostni li l-konvenuti ċaħduħ mill-flus iddepożitati fil-kont tiegħu billi taw lok għall-impożizzjoni qabel iż-żmien ta' għodda tal-ippleġġjar fuq id-depożiti tiegħu fil-bank tiegħu bħala parti mill-kundizzjonalità marbuta mal-assistenza finanzjarja pprovduta lil Ċipru fis-26 ta' April 2013 skont l-Artikolu 13 tat-Trattat dwar il-Mekkaniżmu Ewropew ta' Stabbiltà tal-2012 kif ġej: a) il-konvenuti "manifestament u serjament ma osservawx il-limiti" fuq is-setgħa tagħhom bħala istituzzjonijiet tal-UE skont l-Artikolu 136(3) TFEU; b) illegalment ċedew il-kontroll effettiv tal-funzjonijiet tagħhom bħala istituzzjonijiet tal-UE; ċ) taw lok għad-dħul qabel iż-żmien ta' għodda tal-ippleġġjar fuq depożiti mal-Bank ta' Ċipru u mal-Bank Popolari ta' Ċipru li kien għadha ma daħlitx fil-liġi tal-UE; d) taw lok għal restrizzjonijiet fuq il-moviment tal-flus li jipprekludu lid-depożitanti milli jiżbankaw u/jew jittrasferixxu l-fondi tagħhom lejn istituzzjonijiet iktar sikuri; u e) wettqu dan kollu bi ksur tal-prinċipji ta' ċertezza legali, ugwaljanza u drittijiet umani. Lingwa tal-kawża: l-Ingliż tordna lill-konvenuti jikkumpensaw lir-rikorrent skont l-Artikolu 268 TFUE. Ir-rikorrenti ssostni li bl-aġir tagħhom il-konvenuti ċaħħduha mill-flus fil-kont tagħha għaliex dawn induċew l-impożizzjoni prematura ta' għodda ta' rikapitalizzazzjoni mal-bank tagħha bħala parti mill-kundizzjonijiet marbuta ma' għajnuna finanzjarja mogħtija lil Ċipru fis-26 ta' April 2013 skont l-Artikolu 13 tat-Trattat li jistabbilixxi l-Mekkaniżmu Ewropew ta' Stabbiltà tal-2012 b'dan il-mod: a) il-konvenuti "injoraw manifestament u serjament il-limiti" tas-setgħat tagħhom bħala istituzzjonijiet tal-UE skont l-Artikolu 136(3) TFUE; b) ċedew illegalment il-kontroll effettiv tal-funzjonijiet tagħhom bħala istituzzjonijiet tal-UE; ċ) induċew impożizzjoni prematura ta' għodda ta' rikapitalizzazzjoni fuq depożiti ma' Bank of Cyprus u ma' Cyprus Popular Bank li ma kinux ġew implementati fil-liġi tal-UE; d) induċew restrizzjonijiet fuq il-moviment ta' flus li jipprekludu lid-detenturi tad-depożitu milli jiġbdu u/jew jittrasferixxu l-fondi tagħhom lejn istituzzjonijiet iktar siguri; u e) għamlu dan bi ksur tal-prinċipji ta' ċertezza legali, ta' ugwaljanza u tad-drittijiet tal-bniedem. Lingwa tal-kawża: l-Ingliż tordna lill-konvenuti jikkumpensaw lir-rikorrenti skont l-Artikolu 268 TFUE. Ir-rikorrenti ssostni li bl-aġir tagħhom il-konvenuti ċaħħduha mill-flus fil-kont tagħha għaliex dawn induċew l-impożizzjoni prematura ta' għodda ta' rikapitalizzazzjoni mal-bank tagħha bħala parti mill-kundizzjonijiet marbuta ma' għajnuna finanzjarja mogħtija lil Ċipru fis-26 ta' April 2013 skont l-Artikolu 13 tat-Trattat li jistabbilixxi l-Mekkaniżmu Ewropew ta' Stabbiltà tal-2012 b'dan il-mod: a) il-konvenuti "injoraw manifestament u serjament il-limiti" tas-setgħat tagħhom bħala istituzzjonijiet tal-UE skont l-Artikolu 136(3) TFUE; b) ċedew illegalment il-kontroll effettiv tal-funzjonijiet tagħhom bħala istituzzjonijiet tal-UE; ċ) induċew impożizzjoni prematura ta' għodda ta' rikapitalizzazzjoni fuq depożiti ma' Bank of Cyprus u ma' Cyprus Popular Bank li ma kinux ġew implementati fil-liġi tal-UE; d) induċew restrizzjonijiet fuq il-moviment ta' flus li jipprekludu lid-detenturi tad-depożitu milli jiġbdu u/jew jittrasferixxu l-fondi tagħhom lejn istituzzjonijiet iktar siguri; u e) għamlu dan bi ksur tal-prinċipji ta' ċertezza legali, ta' ugwaljanza u tad-drittijiet tal-bniedem. Lingwa tal-kawża: l-Ingliż tiddikjara r-rikors ammissibbli; tikkundanna lill-konvenut għall-ispejjeż. Insostenn tar-rikors tagħhom, ir-rikorrenti jinvokaw sitt motivi. It-tieni motiv, ibbażat fuq l-allegazzjoni li, billi imponew miżuri antidumping fuq il-moduli fotovoltajċi tas-siliċju kristallin u l-komponenti ewlenin li ma kinux is-suġġett ta' investigazzjoni antidumping, l-istituzzjonijiet Ewropej kisru l-Artikoli 1 u 17 tar-Regolament tal-Kunsill (KE) Nru 1225/2009. Lingwa tal-kawża: l-Ingliż tiddikjara r-rikors ammissibbli; tikkundanna lill-konvenut għall-ispejjeż. Insostenn tar-rikors tagħhom, ir-rikorrenti jinvokaw tliet motivi. It-tieni motiv, ibbażat fuq il-fatt li, billi imponew miżuri kumpensatorji fuq moduli fotovoltajċi tas-siliċju kristallin u komponenti ewlenin li ma kinux is-suġġett ta' investigazzjoni antidumping, l-istituzzjonijiet Ewropej kisru l-Artikoli 1 u 27 tar-Regolament tal-Kunsill (KE) Nru 597/2009. It-tielet motiv, ibbażat fuq il-fatt li, billi wettqu investigazzjoni waħda biss għal żewġ prodotti distinti (jiġifieri, il-moduli fotovoltajċi tas-siliċju kristallin u ċ-ċelloli), l-istituzzjonijiet Ewropej kisru l-Artikolu 2(c) tar-Regolament tal-Kunsill (KE) Nru 597/2009. Lingwa tal-kawża: it-Taljan tannulla d-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tal-20 ta' Diċembru 2013 (Każ R 428/2013-2) u tiddikjara l-validità tat-trade mark ELIKA għall-prodotti kollha li fir-rigward tagħhom kienet ġiet irreġistrata; tadotta kwalunkwe miżura oħra li l-Qorti Ġenerali tikkunsidra xierqa; tikkundanna lill-UASI għall-ħlas tal-ispejjeż marbuta ma' din il-proċedura u mal-proċedimenti quddiem il-Bord tal-Appell, inklużi dawk sostnuti minn Marzocchi Pompe SpA fis-sens tal-Artikolu 87(2), ikkunsidrat flimkien mal-Artikoli 91(b) u 132(2), tar-Regoli tal-Proċedura tal-Qorti Ġenerali. Lingwa tar-rikors: it-Taljan tikkonstata l-ksur tal-Artikolu 8(1)(b) tar-Regolament Nru 207/2009 u, għaldaqstant; tannulla d-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern, tal-10 ta' Jannar 2014, fil-Każ R 2122/2012-2; tikkundanna lill-UASI għall-ispejjeż ta' din il-proċedura. Lingwa tal-kawża: il-Franċiż tannulla d-deċiżjoni tal-Kummissjoni Ewropea, tat-30 ta' Jannar 2014 (Ref. Ares (2014)221245), li permezz tagħha l-Kummissjoni ddeċidiet li ma taċċettax l-offerta ta' VANBREDA RISK & BENEFITS SA għal-lott 1 tal-kuntratt 2013/S 155-269617 (sejħa għal offerti Nru OIB.DR.2/PO/2013/062/591) u li tattribwixxih lill-kumpannija Marsh SA; tordna l-produzzjoni tad-dokumenti msemmija fil-Kapitolu III (miżuri ta' organizzazzjoni tal-proċedura) tar-rikors preżenti; tikkonstata r-responsabbiltà mhux kuntrattwali tal-Kummissjoni u tikkundanna lill-Kummissjoni tħallas lir-rikorrenti s-somma ta' EUR 1 000 000 bħala kumpens għat-telf taċ-ċans li tiġi attribwita l-kuntratt, għat-telf tar-referenzi u għad-dannu morali mġarrab; fi kwalunkwe każ, tikkundanna lill-Kummissjoni għall-ispejjeż tal-proċedura preżenti. Il-motiv huwa maqsum fi tliet partijiet ibbażati fuq il-fatt li l-Kummissjoni: kisret il-prinċipju ta' ugwaljanza fit-trattament tal-offerenti u l-Artikoli 112(1) tar-Regolament Finanzjarju u l-Artikolu 160 tar-Regolament ta' Delega li jippermetti lil Marsh temenda l-offerta tagħha wara l-iskadenza tad-data tal-preżentazzjoni tal-offerti; kisret il-prinċipju ta' trasparenza moqri flimkien mal-Artikolu 102(1) tar-Regolament Finanzjarju billi rrifjutat li tagħti risposta preċiża għad-domanda magħmula mir-rikorrenti sabiex isir magħruf jekk il-Ftehim/Prokura ġiex/ġietx iffirmat/a mill-assigurati kollha li jipparteċipaw fil-konsorzju ta' Marsh u jekk dan id-dokument kienx mehmuż mal-offerta ta' Marsh. Lingwa tal-kawża: l-Ingliż Il-President tat-Tieni Awla ordna t-tħassir tal-kawża. Lingwa tal-kawża: il-Franċiż Talba għall-annullament tad-deċiżjonijiet li ma jiġix promoss ir-rikorrent għall-grad AD 12 fir-rigward tal-proċeduri ta' promozzjoni 2010 u 2011. Ir-rikors huwa miċħud. R. Nieminen għandu jbati l-ispejjeż tiegħu u huwa kkundannat għall-ispejjeż esposti mill-Kunsill tal-Unjoni Ewropea. Lingwa tal-kawża: il-Franċiż Talba għall-annullament tad-deċiżjoni tal-Iskema komuni ta' assigurazzjoni għall-mard inkwantu tikkonferma l-konklużjonijiet tal-abozz ta' deċiżjoni li tiċħad it-talba għal rikonoxximent tal-oriġini tal-marda kkaġunata mix-xogħol li minħabba fiha mart ir-rikorrent, ex uffiċjal, mietet. Ir-rikors huwa miċħud. I. Camacho-Fernandes għandu jbati l-ispejjeż tiegħu u huwa kkundannat ibati l-ispejjeż sostnuti mill-Kummissjoni Ewropea. Lingwa tal-kawża: il-Franċiż Talba għall-annullament tad-deċiżjoni li tiċħad it-talba tar-rikorrent sabiex il-kuntratti ta' reklutaġġ għal żmien determinat suċċessivi tiegħu jiġu kklassifikati mill-ġdid bħala kuntratt għal żmien indeterminat u sabiex il-perijodu mwettaq bħala membru tal-persunal awżiljarju bil-kuntratt jiġi rrikonoxxut bħala perijodu ta' servizz imwettaq bħala membru tal-persunal bil-kuntratt. Ir-rikors huwa miċħud. T. Rouffaud għandu jbati l-ispejjeż tiegħu stess u huwa kkundannat ibati l-ispejjeż sostnuti mis-Servizz Ewropew għall-Azzjoni Esterna. Lingwa tal-kawża: il-Franċiż Talba għall-annullament tad-deċiżjoni tal-Parlament Ewropew dwar id-distribuzzjoni l-ġdida tad-drittijiet ta' aċċess għall-mailbox tas-sindakat SAFE. Ir-rikors huwa miċħud bħala manifestament inammissibbli. Colart, Bras, Corthout, Decoutere, Dony, Garzone, Kemmerling-Linssen, kif ukoll Manzella u Vienne għandhom ibatu l-ispejjeż rispettivi tagħhom u huma kkundannati għall-ispejjeż sostnuti mill-Parlament Ewropew. Lingwa tal-kawża: il-Ġermaniż Il-president tat-Tieni Awla ordna t-tħassir tal-kawża. Lingwa tal-kawża: il-Franċiż Il-President tat-Tieni Awla ordna t-tħassir tal-kawża.